Деметра
Деметра () е гръцката богиня на земеделието, плодородието и на зараждащия се живот. Тя е наричана „носителка на сезоните“.

Тя е дъщеря на Кронос и Рея и майка на Персефона (която по-късно става жена на Хадес) от Зевс. Когато Хадес отвлича дъщеря ѝ Персефона, Деметра тръгва да я търси. Докато Деметра обикаля, Посейдон се влюбва в нея, но тя го отхвърля. Посейдон я преследва, но тя се превръща в кобила и се скрива сред табун коне. Посейдон разкрива измамата, превръща се в жребец и я обладава. Така се ражда митичният кон Арейон, който можел да говори с човешки глас.

В Късната Античност култът към Деметра се смесва с този на Кибела. Древните гърци виждали Деметра в съзвездието Дева. Именно Деметра научила хората на земеделие. Тя дала на Триптолем семена пшеница, който ги разпръснал по целия свят и научил хората на земеделие.

В нейна чест се извършвали Елевзинските мистерии. В Римската митология е позната като Церера.

Вижте също 
 Родословно дърво на гръцки богове

Древногръцки богини
Божествени съпруги на Зевс
Богиня майка